Σαλάτα με κολοκυθάκια, πρασινάδες, ξερά βερίκοκα και αμύγδαλα
Μας αρέσουν οι ασυνήθιστοι, δροσεροί συνδυασμοί στις σαλάτες, όπως εδώ με κολοκυθάκια και ξερά βερίκοκα!
250 γρ. ανάμεικτες πρασινάδες (ρόκα, σαλάτα, λόλα κ.ά.), καλά πλυμένες και χοντροκομμένες, 4 μέτρια κολοκυθάκια, κομμένα σε λεπτές φέτες σαν ταλιατέλες ή σε πολύ λεπτά στρογγυλά φετάκια (καλύτερα με τον αποφλοιωτή για τις πατάτες), 50 γρ. αμύγδαλα λευκά, χοντροσπασμένα και καβουρδισμένα για 2-3 λεπτά σε αντικολλητικό τηγάνι χωρίς λιπαρή ουσία, 5 ξερά βερίκοκα, σε λεπτές φέτες,  1/2 κουτ. γλυκού πάπρικα γλυκιά ,  1 κουτ. γλυκού μαυροκούκι, 60 ml ελαιόλαδο, 1κουτ. σούπας ξίδι από κόκκινο κρασί ,  2 κουτ. σούπας χυμός λεμονιού, 2 κουτ. σούπας χυμός πορτοκαλιού, 1 κουτ. σούπας μέλι, 1 κουτ. σούπας μουστάρδα πικάντικη,  1/2 κουτ. γλυκού εστραγκόν ξερό,τριμμένο
Για να φτιάξουμε σαλάτα με κολοκυθάκια, πρασινάδες, ξερά βερίκοκα και αμύγδαλα, χτυπάμε όλα τα υλικά για τη σάλτσα στον πολυκόφτη που διαθέτουμε. (Τη σάλτσα μπορούμε να τη διατηρήσουμε στο ψυγείο σε βαζάκι έως και 2 ημέρες.)Ανακατεύουμε όλα τα υλικά για τη σαλάτα, περιχύνουμε με τη σάλτσα και σερβίρουμε. 
Αμύγδαλα,Κολοκυθάκια